Norges Bandyforbund

Norges Bandyforbund

Stiftet
17. oktober 1920

Idretter
bandyinnebandylandhockey

Medlem av
Norges IdrettsforbundDet internasjonale bandyforbundet (FIB)Det internasjonale innebandyforbundet (IFF)Det internasjonale hockeyforbundet (FIH)

President
Jon Erik Eriksen

Generalsekretær
Tomas Jonsson

Hovedkontor
Sognsveien 75J,
0855 OSLO

Antall kretser 
11

Antall klubber 
343(per 31.12.2013)

Antall medlemmer 
26 435(per 31.12.2013)

Nettsted 
bandyforbundet.no

|- 

Norges Bandyforbund (stiftet 17. oktober 1920 som Norges Ishockeyforbund) er et særidrettsforbund tilknyttet Norges idrettsforbund og olympiske og paralympiske komité. Bandyforbundet administrerer i dag tre idretter i Norge: bandy (tradisjonell 11-manns bandy), innebandy og landhockey, tidligere også rinkbandy (bandy på ishockeybane).

Historikk
Før Norges Bandyforbund ble stiftet den 17. oktober 1920, hadde bandy vært sortert under Norges Fotballforbund som eget utvalg siden 1911. De første årene var navnet riktignok Norges Ishockeyforbund, men da amerikansk ishockey ble introdusert i Norge, byttet man i 1929 navn til det nåværende. Det var ni klubber som var med på grunnleggelsen. Disse var: Drafn, Drammens IF, Frigg, Hasle, Kjapp-Rjukan, Mercantile, Rapp-Trondheim, Ready og Trygg.

Landhockeyseksjonen i bandyforbundet ble etablert i 1986. Innebandyseksjonen ble etablert i 1988. I 1991 fikk den offisiell status i forbundet, samt i idrettsnorge for øvrig.

Norges Bandyforbund var med på å grunnlegge Det internasjonale bandyforbundet den 12. februar 1955. NBF ble 9. mai 1991 tatt opp i Det internasjonale hockeyforbundet og 16. mai 1992 ble forbundet tatt opp i Det internasjonale innebandyforbundet.Lov for Norges Bandyforbund, 2010 

Turneringer
Norgesmesterskap for menn i tradisjonell bandy har vært arrangert siden 1912. Det ble spilt med sjumannslag til og med 1928.
Norgesmesterskap for kvinner har vært arrangert siden 1981, og siden 1984 har turneringen hatt offisiell status. 
Offisielt NM i landhockey har blitt arrangert siden 1989.
NM i innebandy ble arrangert første gang uoffisielt i 1990. Siden 1993 har turneringen hatt offisiell status for kvinner og menn.

Medaljeoversikt
Bandy-VM
1965 Sølv i Bandy-VM for menn. Sovjetunionen.
1993 Bronse i Bandy-VM for menn. Vikingskipet på Hamar. Norge.
2006 Bronse i Bandy-VM for kvinner. John Rose Oval i Roseville, Minnesota. USA.
2007 Bronse i Bandy-VM for kvinner. Városligeti Műjégpálya i Budapest. Ungarn.
2010 Bronse i Bandy-VM for kvinner. Marienlyst stadion i Drammen. Norge.
2016 Bronse i Bandy-VM for kvinner. John Rose Oval i Roseville, Minnesota. USA.

Innebandy-VM
1996 Bronse i Innebandy VM for menn. Sverige.
1997 Bronse i Innebandy VM for kvinner. Åland.
2001 Bronse i Innebandy VM for kvinner. Latvia.

 Kretser 
 Buskerud Bandykrets
 Hordaland Bandykrets
 Innlandet Bandyregion
 Midt-Norge Bandyregion
 Nord-Norge Bandyregion
 Oslo og Akershus Bandyregion
 Sogn og Fjordane Bandykrins
 Sørvest Bandyregion
 Sørøst Bandyregion

 Forbundets presidenter 
 Halfdan Ditlev-Simonsen, Ready (1920–1924)
 Jacob Ramm, Mercantile (1924–1926)
 Aage Ditlev-Simonsen, Ready (1926–1928)
 Rolf Gjertsen, Trygg (1928–1930)
 Ole Gunnulf Enger, Forward (1930–1933)
 Ivar Luytkis, Grane (1933–1934)
 Arvid Syrrist, Frigg (1934–1936)
 Thorbjørn Aspestrand, Ready (1936–1939)
 Leif Rosenqvist, Lyn (1939–1947)
 Arne Riis, B.14 (1947–1950)
 Sten Holljen, Snarøen (1950–1952)
 Einar Osmark, Drafn (1952–1954)
 Jens B. Raanaas, Mode (1954–1960)
 Bjørn Gustav Nilsen, Ready (1960–1963)
 Gunnar Jørgensen, Tåsen (1963–1972)
 Nils Ekjord, Ready (1972–1975)
 Arvid Wam, Drafn (1975–1980)  
 Borgar Nygård, Skiold (1980–1982)
 Per Gunnar Løken, Røa (1982–1987)
 Arne Giving, Stabæk (1987–1991)
 Tore Krarup, Hasle-Løren (1991–1996)
 Kjell Hovland Olsen, Sparta/Bragerøen (1996–2006)
 Ivar Nordberg, Holmlia (2006–2012)
 Erik Hansen, Skeid (2012–2022)
 Jon Erik Eriksen, Fredrikstad IBK (2022–)

 Referanser 

 Eksterne lenker 


Bandy
Kategori:Bandyforbund
Kategori:Bandy i Norge
Kategori:Innebandy i Norge
Kategori:Landhockey
Kategori:Organisasjoner etablert i 1920
Kategori:Sport i Norge i 1920